*A határozati javaslat elfogadásához*

***egyszerű****többség szükséges,*

*az előterjesztés* ***nyilvános ülésen tárgyalható****!*

*171. számú előterjesztés*

Bátaszék Város Önkormányzat Képviselő-testülete Pénzügyi és Gazdasági Bizottságának 2018. július 25-én

15,30 órakor megtartandó ülésére

*önkormányzati tulajdonban álló ingatlan elidegenítésének megvitatása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán városüzemeltetési mb. irodavezető**Törvényességi ellenőrzést végezte:** Takácsné Gehring Mária aljegyző |

***Tisztelt Képviselő-testület!***

Dombóvár Város Polgármestere levélben kereste meg az önkormányzatot a dombóvári 0329/23 hrsz. ingatlan 186/10000 tulajdonrésszel kapcsolatban, mely tulajdonrészt Bátaszék Város Önkormányzata birtokol. Az ingatlan 2.676 m2 irodaház, 2.302 m2 szántó művelési ágú. Az ingatlan tulajdonosa 51 önkormányzat és a Magyar Állam. Az ingatlanon belüli és előtti zöldterület gondozásának költségét Dombóvár Város Önkormányzata nem kívánja egymaga vállalni. A dombóváriak a szomszédos szennyvíztelep működéséhez kívánnák hasznosítani a 0329/23 hrsz. ingatlanon található irodaházat.

Dombóvár Város Önkormányzata megküldte az általuk készíttetett ingatlan-értékbecslést. Az ingatlan teljes értéke 3.200.000 Ft, amelyből önkormányzatunk megillető tulajdonrész értéke: 59.520 Ft.

Az önkormányzati ingatlanvagyon-kataszter szerint az épület könyv szerinti bruttó értéke 7.500,-Ft, míg a földterület (szántó 2.325,-Ft és művelés alól kivett terület 50.175,-Ft) könyv szerinti bruttó értéke 52.500,-Ft. Tehát összesen 60.000,-Ft. Az ingatlan forgalomképes.

Dombóvár Város Polgármestere kérte az önkormányzat nyilatkozatát az alábbi kérdésekre:

1. Igényt tart-e az ingatlan tulajdonjogára?
2. Elajándékozná-e a tulajdonrészét Dombóvár Város Önkormányzatának?
3. Milyen formában kíván hozzájárulni az ingatlan fenntartásához?

Az önkormányzat vagyonáról és a vagyongazdálkodás részletes szabályairól szóló 13/2013.(VI.1.) önkormányzati rendelet 8. § (3) bekezdése alapján a 100.000.-Ft értéket meg nem haladó forgalomképes üzleti vagyon értékesítése a pénzügyi és gazdasági bizottság hatáskörébe tartozik. Az elidegenítés megtörténtéről a képviselő-testületet a soron következő ülésén tájékoztatni kell.

Javasoljuk a pénzügyi bizottságnak – figyelemmel az ingatlan fekvésére, kihasználtságára, jelenlegi állapotára –, hogy

* Dombóvár Város Önkormányzatának ajánljuk fel megvásárlásra az önkormányzat tulajdonrészét; valamint
* a Dombóvár Város Önkormányzata által készítetett értékbecslés elfogadását azzal, hogy

az önkormányzat tulajdonrészét 60.000,-Ft eladási áron kerüljön értékesítésre.

Kérjük az előterjesztés megtárgyalását.

**H a t á r o z a t i j a v a s l a t :**

**dombóvári 0329/23 hrsz. ingatlan 186/10000 tulajdonrészének elidegenítésére**

Bátaszék Város Önkormányzata Képviselő-testületének Pénzügyi és Gazdasági Bizottsága

1. *az önkormányzat vagyonáról és a vagyongazdálkodás részletes szabályairól szóló 13/2013.(VI.1). önkormányzati rendelet 8. § (3) bekezdésében* kapott hatáskörében eljárva a dombóvári 0329/23 hrsz-ú ingatlanból az önkormányzat tulajdonában lévő 186/10000 tulajdonrészét– figyelemmel a tulajdonrésznek az önkormányzat ingatlanvagyon kataszterében szereplő könyv szerinti értékére, valamint Dombóvár Város Önkormányzata által készíttetett értékbecslésben foglaltakra – 60.000 Ft eladási áron értékesíteni kívánja Dombóvár Város Önkormányzata részére;
2. felhatalmazza a város polgármesterét az adásvételi szerződés aláírására.

*Határidő:* 2018. december 31.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül:* Dombóvár Város Önkormányzata

 Bátaszéki KÖH városüzemeltetési iroda

 Bátaszéki KÖH pénzügyi iroda

 irattár